Rune Berger

Rune Berger (født Johansen; 1978) er en norsk tidligere fotballspiller. I løpet av karrieren spilte han forsvar, midtbane og spiss.

Det var tidlig klart at Rune Johansen (nå Berger) var et stort talent.  Han spilte spiss på juniorlaget til Tromsø IL, og scoret bøttevis med mål, han debuterte for A-laget i 1996. Han ble lånt ut til Alta IF i 1999 og ble toppscorer i 2. divisjon med 28 mål.

Hans beste periode i Tromsø IL-trøya kom i 2000, da han skåret syv mål på en kort periode etter at Rune Lange hadde blitt solgt til Trabzonspor. Om vinteren samme år var han på utlån til Bristol Rovers, som da spilte i det som tilsvarer tredjedivisjon (nå kjent som Football League One). Den påfølgende sesongen var en nedtur med skader og Mononukleose, på folkemunne kjent som «kyssesyken», noe som satte han svært tilbake fysisk.  Særlig så dette ut til å gå ut over hans tempostyrke og skuddfarlighet fra avstand.

Berger var en svært allsidig spiller og har spilt følgende posisjoner: spiss, høyre kant, venstre kant, sentral midtbane (offensiv og defensiv), høyre back, venstre back og midtstopper.

Han la opp i 2007 og i 2009-sesongen var han sportssjef i Alta IF. Den 21. mai 2009 ble han byttet inn som spiss for Alta i bortekampen mot Nybergsund IL, to år etter at han la opp som aktiv fotballspiller. Berger måtte spille grunnet skader og ble macthvinner ved å skåre 1-2 målet for Alta. Forrige kamp han spilte var en cupkamp mot Aalesunds FK i juni 2007. 
Berger har spilt for klubbene Tromsø IL, Bristol Rovers, Aalesunds FK og Alta IF. Han har spilt i Football League One i England.

 Referanser 

 Eksterne lenker 


Kategori:Norske fotballspillere
Kategori:Norske fotballtrenere
Kategori:Fotballspillere for Tromsø IL
Kategori:Fotballspillere for Alta IF
Kategori:Fotballspillere for Bristol Rovers FC
Kategori:Fotballspillere for Aalesunds FK
Kategori:Fotballtrenere for Alta IF
Kategori:Norske fotballspillere i England
Kategori:Fødsler i 1978